ועדת הכנסת, כנסת 19, פרוטוקול מספר 87, 2014-05-12 11:00

צחי הנגבי: הישיבה נפתחת.

צחי הנגבי: ראשית, אני רוצה להודות ליו"ר האופוזיציה ולתנועה לאיכות השלטון, שבזכותם הישיבה הזאת מתקיימת ומתכנסת.

צחי הנגבי: זה בסדר גמור.

צחי הנגבי: אתה יודע, לפעמים רוצים לקלל ונמצאים מברכים, אבל פה הברכה היא ממלכתית, היא לא פוליטית.

צחי הנגבי: ואני גם מברך את איתן כבל, בין העותרים שחייבו את כולם להתכנס, ולגרום לכך שעשן לבן ייתמר במסדרונות הקואליציה.

אברהם מיכאלי: מה עם הוצאות משפט?

אברהם מיכאלי: לא קיבלת לפחות הוצאות משפט?

דוד רותם: לא הבנתי, אני יושב פה מכוח פסק-דין של בית-משפט?

דוד רותם: אני רוצה רק להבין.

צחי הנגבי: אתה תמיד פה מכוח החוק.

צחי הנגבי: אתה יו"ר ועדת חוקה ואתה שומר על החוק.

<ארבל אסטרחן: אין פסק-דין.

אחמד טיבי: מה זה סגן שר בכיר?

צחי הנגבי: רבותי, על סדר-היום יש כמה וכמה נושאים.

אורי מקלב: לא צריכה להיות שקיפות בהסכמים - - -

צחי הנגבי: שנייה, הכול יהיה שקוף.

צחי הנגבי: הגיע הזמן שאני אדע.

יריב לוין: הכול יהיה שקוף.

אורי מקלב: יש איזה פרסומים - - -

יריב לוין: בשביל זה אני פה.

צחי הנגבי: מיד אבקש מיריב לוין לפרוס בפנינו סוכת שלום.

צחי הנגבי: אבל רק לפרוצדורה.

צחי הנגבי: הישיבה כונסה בהודעה שבה נקבע סדר-יום שבו נכתב:

צחי הנגבי: בחירת יושב-ראש לוועדת החוץ והביטחון.

צחי הנגבי: בין היתר, באמת בעקבות האיתות הבוהק שקיבלנו מבית-המשפט העליון, שביקש לגמור את העניין הזה, כי לכאורה היינו יכולים, כפי שהוועדה הזאת אישרה והמליאה אישרה את תיקון התקנון, שמאפשר עד ה-29 לחודש מאי, להמשיך בסידור הבלתי מספק שהיה.

מאיר שטרית: כאשר יגורתי.

צחי הנגבי: אבל נבחר יושב-ראש לוועדת החוץ והביטחון.

צחי הנגבי: אבל מעבר לכך, יש כמה וכמה נושאים שביקשנו להוסיף לסדר-היום, גם כאלה שהצטברו בלי קשר לסוגיה הפוליטית, וגם כמה וכמה נושאים שכרוכים במכלול שיריב יציג אותו.

צחי הנגבי: אז נעשה כך: יריב יציג כמה וכמה דברים.

צחי הנגבי: לאחר מכן, נקיים דיון, וכל אחד מחברי הוועדה יוכל להביע את דעתו.

צחי הנגבי: לאחר מכן נקיים הצבעה.

צחי הנגבי: המטרה היא לסיים את המפגש שלנו עד 12:00, יש ישיבות סיעות, נשיאות וכו' וכו', אבל יש לנו 50 דקות, זה די והותר.

צחי הנגבי: יריב, בבקשה.

יריב לוין: תודה רבה, אדוני היושב-ראש.

יריב לוין: אני באמת שמח שאנחנו מצליחים סוף-סוף לסיים היום את סוגיית האיוש - -

אברהם מיכאלי: את הסאגה.

יריב לוין: - - של ראשות ועדת החוץ והביטחון.

יריב לוין: לפחות לפי החיוך של לטקו הגאולה נמצאת ממש בפתח.

יריב לוין: אציג בפניכם את ההסדרים, כפי שביקש, ובצדק, חבר הכנסת מקלב, שגובשו בין סיעות הקואליציה לחלוקת תפקידים, שכפי שאני מזכיר, הם על-פי הסיכומים המוקדמים מראשית הקדנציה, אמורים להיות מוחזקים על-ידי נציגי קואליציה.

יריב לוין: והם כדלקמן: בוועדת החוץ והביטחון נבקש את הוועדה להמליץ על בחירתו של חבר הכנסת זאב אלקין לתפקיד יושב-ראש הוועדה.

יריב לוין: ההסדר שנעשה בתוך הקואליציה הוא שחבר הכנסת אלקין יכהן בתפקיד הזה למן בחירתו, שאני מקווה שתושלם היום, ועד ליום 1 לינואר 2015.

יריב לוין: לאחר מכן אני אבוא במקומו מה-1 לינואר 2015 עד ה-1 ליוני 2016.

יריב לוין: ובתום המועד הזה ישוב זאב אלקין לתפקיד ויכהן בו עד תום כהונת הכנסת.

יריב לוין: אני אומר שוב, אני חוזר: חבר הכנסת אלקין יכהן מהיום עד ל-1 בינואר 2015, אני אבוא במקומו מה-1 לינואר 2015 ועד ל-1 ביוני 2016.

יריב לוין: ולאחר מכן ישוב חבר הכנסת אלקין לכהן בתפקיד עד תום הקדנציה.

משה גפני: ומה יהיה עם עפר שלח?

צחי הנגבי: אני מבקש לא להפריע.

אחמד טיבי: יש שאלה יותר חשובה: מה עם דני דנון?

יריב לוין: חבר הכנסת גפני, אני יודע לדווח על מה שמסוכם.

יריב לוין: ואם תמתין בסבלנות, גם אשטח בפניך את כל מה שסוכם.

אחמד טיבי: תודה רבה.

יריב לוין: לעניין הוועדה המשותפת לתקציב הביטחון, נבקש לאשר את המינוי שלי כיושב-ראש הוועדה.

יריב לוין: בשלב הזה, כך הדברים עומדים, אין כרגע שום הסדר מעבר לעניין הזה, אם כי בהחלט ייתכן שיהיה - - -

איתן כבל: אני מבקש רגע לעצור, אלקין נכנס.

צחי הנגבי: אני מבקש מכולם לקום.

צחי הנגבי: נא לשבת.

משה גפני: אנחנו רוצים, אם אפשר, את התמונה כולה.

יריב לוין: אתה תקבל את התמונה כולה.

איילת שקד: גפני, פתאום אתה דואג לשלח?

משה גפני: מכיוון שאני דואג ליש עתיד, אני רוצה לדעת מה עם עפר שלח.

אחמד טיבי: ולמה צחי עם חליפה?

משה גפני: למה צחי עם חליפה?

אורי מקלב: עניבה מאוד תואמת.

צחי הנגבי: זו הכי יפה שלי.

<שמואל לטקו: - - -

יריב לוין: לטקו, אנחנו יודעים.

יריב לוין: תיכף נתייחס לכול, אנחנו יודעים.

יריב לוין: אני חוזר: בוועדה המשותפת לתקציב הביטחון, גם נבקש מהוועדה לאשר תוספת של שני חברים, אחד מטעם ועדת החוץ והביטחון, שיינתן לקואליציה, על המקום הזה יצטרף לוועדה חבר הכנסת אלקין, ואחד מטעם ועדת הכספים שיינתן לאופוזיציה, שתמנה את נציגה כפי שתמצא לנכון, וכמובן אנחנו מתחייבים פה לאשר אותו.

יריב לוין: כאשר אני אכהן בוועדה לתקציב הביטחון על המקום של יושב-ראש הוועדה הנוכחי, חבר הכנסת הנגבי.

איילת שקד: עד סוף השנה.

יריב לוין: ואני נמצא בתפקיד הזה כרגע, על-פי הסיכומים הנוכחיים, ללא שום הסדר אחר, אלא אם יוחלט משהו בהמשך, כרגע אין שום הסכמה אחרת.

יריב לוין: כמו כן, ישנו סיכום לפיו סיעת יש עתיד תקבל סגן שר נוסף.

יריב לוין: וישנו סיכום נוסף לפיו בראשות ועדת הכנסת, כאשר היושב-ראש, חבר הכנסת הנגבי, אם וכאשר ימונה לתפקיד בתוך המערכת הממשלתית, במקרה הזה אם יפנה את מקומו, אני אמור אהיה לבוא במקומו.

אורי מקלב: לא הבנו.

אורי מקלב: סגן שר נוסף במשרד חדש - - -

יריב לוין: סגן שר נוסף – זה כרגע הסיכום.

צחי הנגבי: לא במשרד כרגע.

יריב לוין: לא, אני לא יודע באיזה משרד.

יריב לוין: הפרטים האלה טרם סוכמו, והם יסוכמו, אני מניח, עם שובו של ראש הממשלה.

אורי מקלב: מגדילים את מספר סגני השרים.

צחי הנגבי: הפסקה.

אורי מקלב: הוא לא אמר במקום מישהו.

יריב לוין: לא אמרתי במקום ולא אמרתי - - -

צחי הנגבי: סליחה, יושב-ראש הקואליציה, לפנים משורת הדין, הוא לא מחויב בהסבר לחברי ועדת הכנסת.

יריב לוין: כן, אני חושב שחשוב שהדברים יעמדו על השולחן.

משה גפני: אבל אדוני יושב-ראש הוועדה, האמת שלא הבנו.

משה גפני: סגן שר יהיה מטעם יש עתיד?

יריב לוין: יהיה סגן שר מטעם יש עתיד.

משה גפני: איפה?

יריב לוין: אנחנו עוד לא יודעים, הדבר הזה טרם סוכם.

איתן כבל: אולי סגן שר דתות שני.

יריב לוין: אני גם רוצה להזכיר לכל המודאגים מהתרחבות הממשלה, שסגן השר אלקין מסיים היום את תפקידו כסגן שר, כך שלפחות במובן הזה אנחנו כרגע לא נמצאים באיזשהו שינוי.

יריב לוין: אני לא יודע מה יהיה אחר כך, אבל זה כרגע המצב.

יפעת קריב: אין התרחבות ממשלה.

אורי מקלב: האם זה נכון שדנון סיים את התפקיד שלו?

אברהם מיכאלי: תנו לי להסביר, אורי, שנבין מה הוא רוצה.

יריב לוין: אני לא יודע מה יסוכם אחר כך בין ראש הממשלה לבין השר לפיד, אבל אני מתאר את המציאות כמו שהיא עכשיו.

צחי הנגבי: הוועדה לא חייבת לקבל דיווח אם היא לא מעוניינת.

צחי הנגבי: חבר הכנסת מקלב, אם אתם רוצים דיווח מיו"ר הקואליציה, אז אנא לאפשר לו.

יריב לוין: עכשיו, אני רק רוצה להדגיש, שההסדר הזה כמובן צריך להתבצע בכפוף לכך שיודיעו היום במליאה על מינוי של חבר הכנסת אלקין כחבר בוועדת החוץ והביטחון.

יריב לוין: ולאחר שיימסרו ההודעות במליאה על השינויים באיוש של הוועדה המשותפת לתקציב הביטחון, באופן שיאפשר כמובן את כהונתי בוועדה הזאת.

איילת שקד: רגע, סליחה, אלקין מחליף את הנגבי בחוץ והביטחון?

צחי הנגבי: לא, הוא במכסה של ליברמן שנשארה.

צחי הנגבי: הייתי חבר קודם.

צחי הנגבי: כשליברמן עזב נשאר מקום פנוי.

<קריאה: סליחה.

יריב לוין: אל תדאג.

איילת שקד: לא, יריב, אנחנו רוצים להבין.

איילת שקד: אני לא מוכנה שייתנו לליכוד עוד מקום.

יריב לוין: לא נתנו לליכוד עוד מקום, רבותי.

יריב לוין: תבינו מה שקורה.

יריב לוין: אני חבר בחוץ וביטחון.

יריב לוין: חבר הכנסת אלקין נכנס על המקום הפנוי.

צחי הנגבי: אני עוזב, אילטוב נכנס.

יריב לוין: כאשר חבר הכנסת הנגבי מפנה את מקומו, נכנס חבר הכנסת אילטוב, ובכך אנחנו לא מוסיפים שום חבר לוועדת החוץ והביטחון.

צחי הנגבי: אין שום שינוי במכסה.

איילת שקד: לא הבנתי, אילטוב נכנס במקום - - -

יריב לוין: אילטוב ייכנס במקום חבר הכנסת הנגבי, ואלקין נכנס במקום הפנוי שיש כרגע לאחר יציאתו של השר ליברמן.

יריב לוין: לכן אין תוספת חברים לסיעת הליכוד-ישראל ביתנו בוועדת החוץ והביטחון.

יריב לוין: תודה רבה.

צחי הנגבי: תודה.

צחי הנגבי: אני רק רוצה לומר שאנחנו גם מבקשים להביא בפני הוועדה את ההצעה שכבר מונחת והמתינה כל הפגרה.

יריב לוין: זה לא חלק מההסדר כמובן.

צחי הנגבי: לא קשור.

צחי הנגבי: איילת, זה בעניין הוועדה שלך, למעשה להותיר את הוועדה הזאת בהרכב שלה, או אם הסיעות יחליפו את חבריהן אז זה כמובן אפשרי, ולהעניק לה את הסמכויות שאקריא יותר מאוחר, שהיא תמשיך לעקוב אחר היישום והביצוע של חוק שירות הביטחון.

צחי הנגבי: אז כך שלפנינו בסופו של דבר יהיו כמה וכמה נושאים, שחלקם בלבד מצוי בדברים שפירט פה יו"ר הקואליציה.

צחי הנגבי: אנחנו נצטרך לאשר חילופי גברי בוועדת החוץ והביטחון, נצטרך להודיע למליאה, אם הוועדה אכן תאשר את מינויו של חבר הכנסת זאב אלקין.

צחי הנגבי: אתה כבר חבר הכנסת, זאב אלקין, או שאתה עדיין סגן השר?

רוברט אילטוב: הוא היה חבר כנסת.

זאב אלקין: איך שאתם מודיעים יש מכתב התפטרות.

צחי הנגבי: אוקיי.

צחי הנגבי: לאחר שנאשר אותך, אתה תתפטר.

זאב אלקין: יש מכתב התפטרות מוכן.

צחי הנגבי: בסדר.

צחי הנגבי: ואנחנו נודיע במליאה, נכנס את ועדת החוץ והביטחון.

צחי הנגבי: יש פה כמה חברים שהם חברים גם בוועדת החוץ והביטחון.

אורי מקלב: הם לא מאמינים.

משה גפני: בצדק.

אורי מקלב: בצדק.

אורי מקלב: עד שזה לא קורה, המכתב - - -

צחי הנגבי: חבר הכנסת מקלב.

אורי מקלב: לא היו דברים כאלה.

צחי הנגבי: היה היה.

צחי הנגבי: 66 שנה היה.

אורי מקלב: שסגן השר לא מאמין, והוא לא כותב מכתב - - -

יריב לוין: חבר הכנסת מקלב, אל תהיה מודאג.

צחי הנגבי: לא שהוא לא מאמין.

אורי מקלב: ראית גם מה שנעשה פה, החשדנות שיש בתוך הקואליציה.

אורי מקלב: תלמדו מהאופוזיציה.

צחי הנגבי: הוא יודע שיש בכוחך - - -

אורי מקלב: אנחנו רוצים ללמוד - - -

צחי הנגבי: חבר הכנסת מקלב, אתה לא ח"כ צעיר.

צחי הנגבי: ולאחר מכן נצביע גם על נושא הגדלת הוועדה המשותפת לתקציב הביטחון, חילופי גברי בוועדה המשותפת לתקציב הביטחון.

צחי הנגבי: ואת הנושא של הוועדה המיוחדת לעניין חוק שירות הביטחון.

צחי הנגבי: אלה הנושאים שעל סדר יומנו.

צחי הנגבי: נרשמו חברים לדיבור?

צחי הנגבי: מישהו רוצה?

צחי הנגבי: לפי הסדר, חבר הכנסת שטרית, נלך בצורה הזו.

מאיר שטרית: אדוני היושב-ראש, אני רוצה לומר לך שאני מברך כמובן את כל המועמדים להיבחר, אבל יחד עם זאת אני לא יכול שלא להביע מחאה על כל דרך הטיפול בסוגיה הזאת.

מאיר שטרית: אני רוצה להזכיר לך, אדוני היושב-ראש, שכשעלתה סוגיה זו בפנינו, עמדתי על כך להכניס שינוי בהצעת ההחלטה בוועדה, שההסדר הזה יהיה מוגבל ל-30 יום, כי ידעתי מה יקרה.

מאיר שטרית: כמו שאתה רואה, צדקתי.

מאיר שטרית: זה נמשך יותר מחצי שנה, אני לא מסוגל להבין את ההתנהלות הזאת, כל מה שעושים היום אפשר היה לעשות לפני חצי שנה בדיוק באותה קלות.

מאיר שטרית: אני לא מבין את כל ההסדר הזה ואת ההתלבטות הזאת.

מאיר שטרית: זה מאוד מצער, כיוון שבסופו של דבר אנחנו מדברים, אני כחבר הוועדה אומר שנגרם נזק לכך שלוועדת החוץ והביטחון לא היה יושב-ראש יותר מחצי שנה.

מאיר שטרית: אני יכול להעיד על ההשלכות של העניין הזה, ההתנהלות הזאת שמדי פעם מביאים מישהו אחד שמנהל את הוועדה – היא לא תקינה, אין לי מילה אחרת להגיד, היא לא תקינה.

מאיר שטרית: וחבל, אני אומר כחבר קואליציה, זה מצער שהקואליציה התנהלה בצורה כזאת.

מאיר שטרית: ואני לא מאשים אותך, חלילה וחס, את מי שאחראי לקבל את ההחלטות.

מאיר שטרית: אני חושב שהדבר הזה הוא פשוט לא תקין, ככה לא מנהלים מדינה, איך אומרים, ככה לא בונים חומה ולא בונים ביטחון.

מאיר שטרית: אני לא זוכר תקדים כזה בהיסטוריה של הכנסת, אני פה מספיק שנים להגיד את זה, שהשאירו את ועדת החוץ והביטחון בלי יושב-ראש תקופה כל כך ארוכה.

מאיר שטרית: חבל שזה כך.

מאיר שטרית: אני חבר קואליציה, וכמובן אני מברך את כל אלה שנכנסים לתפקידים ומאחל להם הצלחה בתפקיד, אבל יכלו לעשות את זה באמת כבר לפני חצי שנה או אחרי ה-30 יום אלה, וחבל שאנחנו הולכים בדרך הזאת.

צחי הנגבי: נכון.

צחי הנגבי: תודה.

צחי הנגבי: אורי.

אורי מקלב: תודה רבה לך, אדוני היושב-ראש.

אורי מקלב: ראשית, ודאי הקלתם עלינו שקבעתם את המינוי של חבר הכנסת אלקין כיושב-ראש ועדת החוץ והביטחון.

אורי מקלב: זה מינוי ראוי.

אורי מקלב: אבל אנחנו לא יכולים להפוך את היום הזה ליום חג, בין אם זה קרה בגלל הבג"ץ, בין בגלל שהתוקף של המינוי של יושב-ראש הכנסת פג בעוד עשרה ימים.

אורי מקלב: אי-אפשר להתעלם ממה שקרה פה במשך חצי שנה.

אורי מקלב: חצי שנה הביזוי הזה שלא מינו שום יושב-ראש לוועדת החוץ והביטחון, והיא התנהלה ללא יושב-ראש, והיא התנהלה מפעם לפעם, גם בתקופות כאלה קשות, בלי יושב-ראש, וכמינוי חבר זמני כזה או אחר, זה משקע שנמצא על ועדת החוץ והביטחון.

אורי מקלב: קשה לשקם גופים כאלה גדולים שהתרגלו במשך חצי שנה שלא צריכים למסור דיווח, שלא הייתה להם ביקורת.

אורי מקלב: זה לא דבר שהיום מתחיל, מה שהיה היה ואנחנו מתחילים עכשיו הלאה המשך למה שהיה.

אורי מקלב: תקופה כזאת ארוכה, ועדת החוץ והביטחון, שלא היה לה שום תפקיד, וועדת החוץ והביטחון לא קיבלה לא את הדיווחים ולא את הביקורת, וכל מה שמסתעף מוועדת החוץ והביטחון לא נעשה, זה דבר מעוות שאינו יכול לתקון, זה דבר שמשאיר את הרושם ואת ההשלכות של זה גם אחרי שהיושב-ראש הזה מונה, ואנחנו מאחלים לך הצלחה.

אורי מקלב: מעבר לכך, אי-אפשר שלא למחות.

אורי מקלב: אנחנו מעריכים את השקיפות של יושב-ראש הקואליציה, אי-אפשר שלא למחות על מינוי הנוסף של סגן שר במשרד החוץ.

אורי מקלב: אותה מפלגה, אותה קואליציה, שעכשיו - - -

צחי הנגבי: אין מינוי נוסף של סגן שר.

אורי מקלב: לא, סליחה, שעוד סגן שר.

צחי הנגבי: סגן שר נוסף.

אורי מקלב: סגן שר נוסף.

אורי מקלב: עוד משרה, עוד לשכה.

פנינה תמנו: לא אמרו שזה נוסף.

אורי מקלב: לא אמרו, אבל גם לא שללו.

פנינה תמנו: נכון, לכן חבל לעסוק בספקולציות.

אורי מקלב: זאת אומרת, הממשלה הזאת, לאחר שחוללו חוק המשילות, שחלקו היה להגבלת מספר השרים, להגבלת מספר סגני השרים, בשביל לא לבזבז - - -

פנינה תמנו: שמור את הנאום הזה עד שתדע באמת.

אורי מקלב: אבל אני כבר היום אומר את זה.

אורי מקלב: מתי עוד ההזדמנויות שיש לנו?

אורי מקלב: כבר היום, בהזדמנות החגיגית הזאת אנחנו צריכים למחות גם על המחשבה הזאת.

אורי מקלב: אולי זה ימנע מכם, אולי זה ימנע מכם למנות סגן שר נוסף, אלא תסתפקו במה שיש ותעשו את ההצרחות שאתם עושים בתוך הקואליציה.

אורי מקלב: תודה.

צחי הנגבי: תודה.

צחי הנגבי: איתן.

איתן כבל: תודה.

איתן כבל: אדוני היושב-ראש, אני קודם כול רוצה לברך את החברים המיועדים, בכל זאת חברים כאן, אנשים ראויים, ובהצלחה.

איתן כבל: זה בלי שום קשר.

איתן כבל: האמת היא שאני מצר על העובדה שנאלצנו לפנות לבית-משפט עליון.

איתן כבל: זה לא עניין של מה בכך.

איתן כבל: אני אומר לכם כאן, לכל החברים, שהייתה בתוכנו התלבטות מאוד מאוד גדולה בשאלה הזאת.

איתן כבל: ואל יקל הדבר בעיניכם.

איתן כבל: יותר מדי פעמים אנחנו במו ידינו נאלצים לפעול כלפי עצמנו.

איתן כבל: והפעולה הזאת שלא עשינו אותה בשמחה ורצון, אבל היא גם ההוכחה שבלעדיה דבר לא היה זז, שום פעולה לא הייתה מצליחה להגיע אל חוף מבטחים, ואדוני יודע את זה.

איתן כבל: כל מי שידיו במלאכה וקרוב לתהליך הזה ידע שאילולא האמירה אפילו הבוטה של בית-המשפט העליון, שבעצם אמר:

איתן כבל: חברים יקרים, אני לא מאמין לכם, עד שאני לא רואה שאתם מבצעים את הפעולה, אז תחזרו אלי.

איתן כבל: זה דבר שני.

איתן כבל: נקודה נוספת, ואדוני אמר אותה, אדוני היושב-ראש, כבר בפתיחת הסאגה.

איתן כבל: תפקיד יושב-ראש ועדת החוץ והביטחון, ומי כמוך יודע שאני אחד הפעילים, אם לא – באמת, אחד מהכי פעילים בתוך הוועדה הזו, זה תפקיד שהוא הכי קרוב לתפקיד ביצועי.

איתן כבל: אפילו פחות יש להתייחס אליו רק כגורם מפקח.

איתן כבל: יש בו אלמנטים בחוק אפילו בפעולות כאלה ואחרות שהופכות אותו לגורם אחר לגמרי במארג הזה.

איתן כבל: ועבודת ועדת החוץ והביטחון נפגעה.

איתן כבל: אפילו ההתכתשות שמתקיימת היום בין שר הביטחון לבין שר האוצר, העובדה שלא היה יושב-ראש קבוע, ברור, שידע להוליך את כל המהלכים מאל"ף ועד תי"ו, שלא ידע לעשות את הפיקוח הנדרש כמו שצריך, והכול זה כזה מהיום להיום ונראה, זו פגיעה קשה.

איתן כבל: ולבסוף, אני חוזר ואומר: אנחנו אנשים פוליטיים.

איתן כבל: ואנחנו נמצאים בתוך סיבוב שבו ראש ממשלה לא מסוגל לקבל החלטה על כלום.

איתן כבל: לא על מי יושב-ראש ועדת החוץ והביטחון – אני מסיים, אדוני היושב-ראש, אני מתנצל שעברתי לצד הפוליטי, אבל מה לעשות, כאילו רצתי בפריימריז, אח שלי.

צחי הנגבי: אנחנו ממלכתיים.

איתן כבל: ואני אומר: בסופו של עניין, את זה הוא לא הצליח לתת מענה, בית-משפט כפה עליו.

איתן כבל: יש לו את הנשיאות, הוא צריך לקבל החלטה, והוא לא מצליח לקבל החלטה.

איתן כבל: ואני אומר: ועוד יש איראן, ועוד יש סוריה ויש חיזבאללה, עוד לפני דנון.

צחי הנגבי: תודה.

צחי הנגבי: חבר הכנסת טיבי, אחרון הדוברים.

צחי הנגבי: אה, אתה רוצה גם?

צחי הנגבי: בסדר.

דוד רותם: ויש גם את מפלגת העבודה.

ניצן הורוביץ: אמרת שעושים ככה, לא?

צחי הנגבי: אה, לא, לא נרשמתם.

צחי הנגבי: אבל בסדר, הוא צריך ללכת.

פנינה תמנו: זה לפי הסדר?

נסים זאב: אני גם לא נרשמתי, אבל רושמים באופן אוטומטי.

צחי הנגבי: כולם ידברו.

צחי הנגבי: כן, בבקשה.

אחמד טיבי: זה יהיה קצר.

אחמד טיבי: אני שב וחוזר לסוגיית סגן השר הנוסף או לא נוסף.

אחמד טיבי: נאמר שיש סגן שר בכיר ליש עתיד.

אחמד טיבי: השאלה היא האם צחי הנגבי מתמנה במקום אלקין במשרד החוץ, ועפר שלח לצד דני דנון או במקום דני דנון?

אחמד טיבי: השאלה הזאת חשובה, כי היו - - -

צחי הנגבי: זאת שאלה שאשתי שואלת.

צחי הנגבי: למה זה חשוב לך?

אחמד טיבי: אגיד לך למה.

ניצן הורוביץ: הוא דואג לדני דנון.

ניצן הורוביץ: חבל לו שדני דנון יעזוב את תפקידו.

אחמד טיבי: נכון.

אחמד טיבי: שמע, האיום האיראני בפתח, אי-אפשר ממשלה בלי דני דנון.

אחמד טיבי: אל"ף.

אחמד טיבי: בי"ת, היו הבטחות לבוחר, היו סיכומים אפילו לגבי העלאת מספר סגני השרים וכדומה, והשאלה האם זה הופר או לא הופר?

אחמד טיבי: ואני נמצא בכנסת מאז 99', אני לא מכיר פרסה כזאת בקשר למינוי יושב-ראש או חברים או הרכבים של ועדות בכנסת.

אחמד טיבי: תודה רבה לך.

צחי הנגבי: תודה רבה.

צחי הנגבי: נסים, רצית?

צחי הנגבי: בבקשה.

נסים זאב: האמת, אדוני היושב-ראש, כשנכנסתי ראיתי כל כך הרבה בלונים ליד חדר האוכל.

נסים זאב: ואני הולך כל הדרך, אני רואה בלונים ועוד בלונים, הבנתי שבאים לוועדה הזו.

נסים זאב: עכשיו, אני רוצה לומר: הבלון הכי נפוח שאני רואה פה זה סוף-סוף השכילה הוועדה, כנראה באיום הבג"ץ, להגיע למסקנות, איך אומרים בעל כורחה של הוועדה הזו.

נסים זאב: ראש הממשלה מסכן, לא מסוגל לקבל החלטה, אבל כופים את זה עליו.

נסים זאב: גם את הנשיאות אגב יכפו עליו.

נסים זאב: אני אומר: הדבר שהכי לא מוצא חן בעיני בעניין הזה, של חצי שנה וחצי שנה, ושוב חצי שנה.

נסים זאב: אני באמת שואל בכל הרצינות: זה נראה חוכא וטלולא, אני גם לא מאמין שהממשלה תחזיק שנה וחצי אגב.

נסים זאב: אז לכן מי שיזכה בפיס זה מי שנכנס בחצי שנה הראשונה.

צחי הנגבי: תברך אותו.

נסים זאב: עכשיו, אני רק רוצה לשאול: למה שלא יהיה שמונה חודשים ושמונה חודשים?

נסים זאב: למה חצי וחצי ושוב חצי?

נסים זאב: אני יודע, כתוב במגילת אסתר: שישה חודשים בשמן המור ושישה חודשים בבשמים ובתמרוקי הנשים.

נסים זאב: כך היו רגילים, כשמביאים את הכלה לפני המלך כדי להתחתן.

צחי הנגבי: תודה.

נסים זאב: אבל שיהיה דבר כזה גם בוועדת החוץ והביטחון?

נסים זאב: אני חושב שזה זילות, אני חושב שזה לא רציני.

נסים זאב: אני מדבר בכל הרצינות, זה לא רציני לתת מינוי לחצי שנה בלבד.

צחי הנגבי: תודה רבה.

צחי הנגבי: ניצן.

צחי הנגבי: אחרי זה עמר ופנינה.

ניצן הורוביץ: אדוני היושב-ראש, תראה, הפקירו את הוועדה הזאת חצי שנה.

ניצן הורוביץ: והיועץ המשפטי של הכנסת שיושב כאן אפילו אמר שזה עלול להגיע לידי פגיעה משטרית חוקתית.

ניצן הורוביץ: עכשיו, כדי לסדר את זה עשו איזה מין סידור מוזר טלאי על טלאי, כמו שנסים אמר: חצי וחצי וחצי.

ניצן הורוביץ: לא ברור הסיפור הזה, באמת לא ברור, זה תמוה.

ניצן הורוביץ: מעבר לזה, כל הסיפור הגדול סביב עפר שלח, והקרב מולך ומול אלקין, מה כל הסיפור יצא?

ניצן הורוביץ: בסוף עוד סגן שר ליש עתיד, ואני רוצה להזכיר שיש עתיד יצאה בתוקף נגד המוסד המיותר, בלשונם, של סגן שר.

ניצן הורוביץ: וחבל שבסוף, בשורה התחתונה, זה מה שסידרו, את הכופתא הזאת נתנו להם.

ניצן הורוביץ: ועל זה קם ונארג והסתדר כל הסיפור של ועדת החוץ והביטחון.

ניצן הורוביץ: זאת פשוט בושה.

ניצן הורוביץ: והאבסורד הוא שאפילו עכשיו, כשכבר סידרתם את זה ויו"ר הקואליציה הציג פה את הסידור, אלקין עוד לא התפטר ממשרד החוץ.

ניצן הורוביץ: הוא שומר את המכתב, כי אתם אפילו לא מאמינים אחד לשני, אולי מישהו יעשה תרגיל היום או מחר, ואז הוא יישאר ולא יפסיד את מקומו.

ניצן הורוביץ: אז כל העסק על הפנים.

ניצן הורוביץ: תודה רבה.

צחי הנגבי: תודה רבה.

צחי הנגבי: עמר.

עמר בר-לב: אדוני היושב-ראש, אתה יודע, אתה ותיק כאן בכנסת, בוודאי בהשוואה לי הקטן ובוודאי בוועדת החוץ והביטחון.

צחי הנגבי: אני צעיר בהשוואה למאיר.

צחי הנגבי: תשאיר אותי צעיר קצת.

עמר בר-לב: כן, הכול יחסי.

עמר בר-לב: בכל מקרה, גם אתה וגם מאיר יודעים, שאולי אחת הבעיות המרכזיות במדינת ישראל בכלל ובוודאי בהקשר הביטחוני זה תקציב הביטחון.

עמר בר-לב: והבעיה המרכזית בתקציב הביטחון, לא מבחינת התקציב, מבחינת תוכניות צה"ל, שאין תוכנית רב-שנתית.

עמר בר-לב: ובשביל תוכנית רב-שנתית, זה בעצם התנאי גם שהמדינה כולה תוכל להתנהל כפי שצריך, כי תקציב הביטחון הוא חלק מרכזי מהעניין, וגם שצה"ל יוכל באמת לתכנן קדימה ולא כל שנה נעבור את הריטואל המביש הזה.

עמר בר-לב: זאת אומרת, החשיבות של הרציפות היא חשיבות ממדרגה ראשונה.

עמר בר-לב: אז ה-good news בהחלטה עכשיו, שבמקום רוטציה מבין שלושה ראשי ועדת חוץ וביטחון, שכל אחד בפני עצמו בהחלט ראוי, אז זה רק שניים.

עמר בר-לב: אבל אם אנחנו מסתכלים על כל הקדנציה הזאת של הכנסת בכלל, שזה התחיל עם אביגדור ליברמן כיושב-ראש הוועדה, אחרי זה חצי שנה שאין יושב-ראש, ואחרי זה החלפה כל מספר חודשים בין שניים, אם יש היפך גמור לרציפות זאת הדוגמה הקלאסית.

עמר בר-לב: ואני חושב שמערכת הביטחון, הדבר החשוב לה ביותר זה רציפות.

עמר בר-לב: ועדת החוץ והביטחון, הדבר החשוב לה ביותר זה יושב-ראש ועדה אחד ורצוף.

עמר בר-לב: וזה מה שמדינת ישראל צריכה, ולצערי ההחלטה כאן ממשיכה את ה"בלבולת" הזאת שסבלנו ממנה עד עכשיו ונמשיך לסבול ממנה עד סוף הקדנציה של הכנסת הזאת.

עמר בר-לב: תודה רבה.

צחי הנגבי: תודה.

צחי הנגבי: אחרונת הדוברים, פנינה.

פנינה תמנו: טוב, אני רוצה להסתכל כלפי העתיד, אפילו העתיד הקרוב, ולומר שאני חושבת שכן הוועדה הזאת תיקח לתשומת ליבה שהיא חייבת לתקן את התקנון, וגם אם יש צורך להחריג את ועדת החוץ והביטחון בשל החשיבות ובשל העובדה שאנחנו חיים במזרח התיכון, וכולנו מבינים שביטחון זה אחד הדברים שהכי מטרידים אותנו.

פנינה תמנו: אני חושבת שכן צריך להיכנס לתוך הוואקום הזה, ואנחנו לא רק אנשים פוליטיים, כבל, אנחנו מחוקקים, וצריך לתקן את זה כדי שזה לא יקרה להבא.

צחי הנגבי: תודה רבה.

צחי הנגבי: רבותי, אנחנו נעבור להצבעה.

משה גפני: למה מה?

צחי הנגבי: תזכיר לי מה שמך, אדוני.

צחי הנגבי: נרשמת?

צחי הנגבי: בבקשה, אחרון הדוברים, חבר הכנסת גפני.

משה גפני: אדוני היושב-ראש, מה שהתברר מכל הקומבינה הזאת, התברר שבסופו של דבר, מה שהליכוד רוצה הוא משיג.

יריב לוין: חבר הכנסת גפני, יותר לאט.

ניצן הורוביץ: הוא רוצה את זה בכתב.

ניצן הורוביץ: תרשום לו את זה.

משה גפני: לא, אני אומר את זה, אגיד את זה מעל כל במה.

משה גפני: כל המחדלים של הממשלה הזאת, והמחדלים הם - - -

יריב לוין: לא, זה לא מה שאמרת קודם, אמרת משפט אחר.

משה גפני: אדוני היושב-ראש, הוא פשוט מנתק לי את חוט המחשבה.

משה גפני: כל המחדלים של הממשלה הזאת – כולם – ללא יוצא מן הכלל, עם הפגיעות במעמד הביניים, עם הפגיעות בשכבות החלשות, זה לא שאומרים לי בשקט: זה לא אנחנו, זה לפיד.

משה גפני: כל הזמן בשקט: זה לא אנחנו, זה בנט.

משה גפני: נגמר הסיפור הזה.

משה גפני: התברר שאת הקומבינה הזאת שעשיתם הייתם יכולים לעשות מזמן.

משה גפני: לא לבזות את הכנסת, לא להביא אותנו למצב בלתי אפשרי, מדינת ישראל שנמצאת בליבו של המזרח התיכון, מתנהלת ללא יושב-ראש ועדת החוץ והביטחון, בגלל שאתם צריכים לעשות שרירים על יש עתיד.

משה גפני: התברר, דרך אגב, שיש עתיד זה נמר של נייר.

משה גפני: כל מה שהם עשו ועשו רע, זה בגלל שאתם גיביתם אותם.

משה גפני: הם לא מסוגלים לשום דבר, הם מפלגה של נמר של נייר.

משה גפני: הם ויתרו על הכול.

משה גפני: לפי מה שתיארו כאן לא מקבלת יש עתיד אפילו לא חצי קדנציה, לא מקבלת דבר וחצי דבר.

משה גפני: זה עצוב המצב הזה, בגלל שאני דואג ליש עתיד.

ניצן הורוביץ: סגן שר היא מקבלת.

צחי הנגבי: ולסיום?

משה גפני: מה סגן שר, סגן שר כולנו יודעים שזה סתם כלום.

משה גפני: מה זה סגן שר?

משה גפני: סגן שר.

איילת שקד: הוא בטח אחראי על פיקוד העורף.

משה גפני: אני עוד לא יודע מה עם דני דנון, שאת זה אנחנו צריכים לברר.

משה גפני: אה, אחראי על פיקוד העורף?

איילת שקד: לא, זה רק השערה שלי, זו המצאה שלי.

איילת שקד: זה הגיוני.

איתן כבל: יכול להיות שאחרי שהחזירו את זה למשרד הביטחון, צריך מישהו עם סיווג.

פנינה תמנו: אנחנו בטריוויה עכשיו?

צחי הנגבי: אתה סיימת, חבר הכנסת גפני?

עמר בר-לב: איתן, עם סיבוב, לא עם סיווג.

משה גפני: ולכן, אדוני היושב-ראש, אני סבור שהיה צריך להפסיק את מלכתחילה.

משה גפני: היה צריך שהמפלגה שהיא המפלגה שמקרבה מגיע ראש הממשלה, היא הייתה צריכה לעמוד בראש הוועדה הזאת.

משה גפני: אני מצטער על הביזוי שעשיתם לכנסת, אני מצטער עכשיו כל הזמן, גם אגיד את זה לציבור, שכל הגזירות שהממשלה הזאת עשתה, הליכוד אשם.

משה גפני: לפיד זה רק משל ואתם אשמים בכול, ומכאן ואילך כל האחריות מוטלת עליכם.

משה גפני: האמת היא שהיה ראוי שאנחנו נצביע כולנו בעד, בגלל שזה באמת התהליך שצריך להיות.

משה גפני: הודעת שנצביע נגד?

משה גפני: בגלל הקומבינה, לא בגלל האנשים.

משה גפני: אנחנו נגד הקומבינה.

צחי הנגבי: הם הלכו לבג"ץ כדי לבחור.

צחי הנגבי: אנחנו באים לבחור, הם מצביעים נגד.

משה גפני: אני לא הולך לבג"ץ.

איתן כבל: סליחה.

צחי הנגבי: זה בדיחה, אני חייב לומר.

צחי הנגבי: וגם לא היה מעולם שהאופוזיציה לא תמכה בהצבעה.

יריב לוין: הצביעה נגד.

יריב לוין: אל תעשו את התקדים הזה, כי יש פה חילופין גם בוועדות שאתם עומדים בראשן בדרך.

צחי הנגבי: וגם אתם צריכים שאנחנו נתייצב מאחורי ההצבעות שלכם.

יריב לוין: לא היה כדבר הזה.

אברהם מיכאלי: איתן, לא ראית?

אברהם מיכאלי: אתה יכול להצביע במליאה אולי נגד אלקין.

צחי הנגבי: אתם יכולים להסביר מדוע זה - - -

משה גפני: בסדר, צחי, הבנו.

איתן כבל: צחי, אל תקלקל.

<קריאה: אפשר לעבור להצבעה?

צחי הנגבי: אני רוצה להקריא, חברי.

צחי הנגבי: ראשית, אכן נאמרו פה דברי תוכחה מוצדקים כלפי הקואליציה.

צחי הנגבי: אנחנו יכולים לומר על עצמנו את דברי התוכחה והביקורת האלה.

צחי הנגבי: זה לא סוד שאכן התהליך הזה התברבר.

צחי הנגבי: כל אחד מאתנו שיכתוב ביוגרפיה בעוד 20 שנה יגיד מה הוא באמת חושב, אנחנו קצת צריכים להיות בשלב הזה מאופקים.

צחי הנגבי: בכל מקרה, אנחנו נעלה להצבעה כמה וכמה נושאים.

צחי הנגבי: הראשון הוא לא הצבעה, אבל אני מעדכן את החברים שיושב-ראש סיעת הליכוד מסר לי שבמקום הפנוי והשמור לסיעת הליכוד יכהן בוועדת החוץ והביטחון חבר הכנסת אלקין, במקום השמור לליכוד ולישראל ביתנו.

צחי הנגבי: זאת כמובן רק לאחר שנמסור על כך הודעה למליאה ואז זה ייכנס לתוקף.

צחי הנגבי: ועדת הכנסת ממליצה, זה הנושא השני העיקרי, בכפוף להתפטרותו מכהונתו כסגן שר החוץ ולמסירת ההודעה למליאה בדבר חברותו בוועדת החוץ והביטחון, לבחור בחבר הכנסת זאב אלקין לתפקיד יושב-ראש ועדת החוץ והביטחון.

צחי הנגבי: קודם כול, זאב, ברכותי, היית חבר בוועדה הזאת הרבה שנים, גם בוועדות המסווגות שבהן.

צחי הנגבי: אתה ראוי לתפקיד, אם הוועדה תאשר אותך, אאחל לך הצלחה רבתי.

צחי הנגבי: וגם אם היא לא תאשר, אני מאחל לך הצלחה.

צחי הנגבי: מי בעד? ירים את ידו.

צחי הנגבי: תודה רבה.

צחי הנגבי: מי נגד?

צחי הנגבי: בעד מינוי חבר הכנסת זאב אלקין ליושב-ראש ועדת החוץ והביטחון – 13

צחי הנגבי: נמנעים – אין

צחי הנגבי: תודה רבה.

צחי הנגבי: מכובד מאוד ויפה מאוד.

משה גפני: אנחנו תומכים רק בגלל שאנחנו שומרים על הכללים בכנסת.

צחי הנגבי: כן, זו המסורת, אין מה לעשות.

משה גפני: מתוך הבעת מחאה על כל ההתנהלות שלכם.

צחי הנגבי: מאה אחוז.

משה גפני: לא יורד מזה אפילו כמלוא הנימה.

יריב לוין: זה ברור.

צחי הנגבי: אני חושב שכל חברי הוועדה שותפים לתחושות שלך.

משה גפני: כן, אבל אתם צריכים לעשות מעשים.

משה גפני: אתם לא יכולים לקבל תוכחה ולהמשיך הלאה באותן שטויות.

צחי הנגבי: נשתדל.

רוברט אילטוב: גפני, אנחנו רק במעשים.

משה גפני: רק במעשים, חבל על הזמן.

צחי הנגבי: בנושא הבא, יו"ר הליכוד הודיע על חילופי אישים במכסת חברי ועדת החוץ והביטחון שמכהנים מטעם ועדת החוץ והביטחון בוועדה המשותפת לתקציב הביטחון.

צחי הנגבי: אתם זוכרים, יש לנו ועדה של עשרה חברים, כרגע אני עומד בראשה, חמישה מוועדת החוץ והביטחון, חמישה מוועדת הכספים.

צחי הנגבי: ואני מציע לאשר את בקשת הליכוד, שחבר הכנסת יריב לוין יכהן במקומי כחבר הוועדה, וכן יכהן כיושב-ראש הוועדה המשותפת לתקציב הביטחון.

משה גפני: אתה יכול לומר מי החברים האחרים?

צחי הנגבי: כן, יש לנו את זה פה.

צחי הנגבי: זה אותם חברים שהיו תמיד, לא השתנו.

משה גפני: מי מטעם יהדות התורה?

צחי הנגבי: ככה: ליהדות התורה, חבר הכנסת ליצמן הוא חבר מטעם ועדת הכספים.

צחי הנגבי: ויש את החברים הרגילים שזה מאיר שטרית, רונן הופמן, אריה דרעי, איתן כבל, ניסן סלומינסקי, ראובן ריבלין, עפר שלח, אראל מרגלית ויעקב ליצמן.

צחי הנגבי: אנחנו רוצים גם להגדיל, כפי שיושב-ראש הקואליציה פרט כאן, את הרכב הוועדה בעוד שני חברים.

צחי הנגבי: המטרה היא – אחד, שיושב-ראש ועדת החוץ והביטחון, שתמיד היה חבר בוועדה הזאת, בדרך כלל גם יושב-ראש, יישאר בוועדה, כי הוועדה הזאת למעשה שזורה בוועדת החוץ והביטחון.

צחי הנגבי: ולכן אנחנו מציעים שחבר הכנסת אלקין ייכנס ויהיה החבר השישי מטעם ועדת החוץ והביטחון.

צחי הנגבי: ואני מבקש שהאופוזיציה תודיע לי בזמנה החופשי, מעוד דקה ואילך, מי יהיה החבר - - -

יפעת קריב: סליחה, ברשימה שקראת עכשיו של חברי הוועדה, האם שמעתי נכון שזה במאה אחוז רק גברים?

יפעת קריב: אין לנו שם נשים מכהנות?

יפעת קריב: האם החלטנו לחזור לימי הביניים?

יריב לוין: זה האתגר של האופוזיציה למנות אישה.

יפעת קריב: רק כדי לדעת, אני רק רוצה לבדוק את זה.

צחי הנגבי: את מצביעה על נושא נכון, כואב וראוי לתיקון.

יריב לוין: קודם כול, את צודקת.

אברהם מיכאלי: אני חושב שזאת סיבה לפרוש מהקואליציה.

צחי הנגבי: אז האופוזיציה תודיע על החבר השישי.

יפעת קריב: אולי על החברה?

איתן כבל: טוב שחברת הקואליציה מתריעה על הנושא בפני האופוזיציה.

יפעת קריב: לא, אני בודקת את זה גם על הקואליציה, סליחה.

צחי הנגבי: בוא נתקדם.

משה גפני: רק שנייה, אפשר להרחיב בעניין - - -

אברהם מיכאלי: איתן, הם יצטרפו לאי-אמון היום בממשלה.

יפעת קריב: איתן, כשמדובר ביחס בין נשים לגברים, זה לא - - -

איתן כבל: יש לכם שני מקומות בוועדה.

יפעת קריב: בסדר גמור.

צחי הנגבי: יפעת, ההערה שאמרת, איך אומרים, כל המוסיף גורע.

משה גפני: לא, אדוני היושב-ראש, אני לא מוכן לעבור על זה לסדר-היום.

משה גפני: זה לא בא בחשבון.

צחי הנגבי: לא, סליחה, אתה חייב לעבור על זה, כי אני בתוך הצבעה.

משה גפני: אני רוצה לדעת - - -

צחי הנגבי: אני לא רוצה להוציא אותך, אני בתוך הצבעה.

משה גפני: רק לא להוציא אותי עכשיו.

משה גפני: אני רוצה לדעת מי האישה שהתמנתה על-ידי יש עתיד לוועדה הזאת.

יפעת קריב: בוא נחכה ונראה.

משה גפני: לא, יש ועדה שמתנהלת כבר שנה.

משה גפני: אפשר להתפלץ.

צחי הנגבי: ארבל, על מה מצביעים פה?

<ארבל אסטרחן: מצביעים על הוספת - - -

<קריאה: מי החברים שם?

<קריאה: אולי הם התבלבלו.

משה גפני: לא התבלבלו, אולי יש עתיד - - -

צחי הנגבי: אנחנו בתוך ההצבעה, חבר הכנסת גפני.

צחי הנגבי: פנינה.

פנינה תמנו: הייתי באמת במקומך שותקת, מי שבא ממפלגה שלא נותנת ייצוג לנשים.

משה גפני: אני ממש לא שותק.

צחי הנגבי: רבותי, חברת הכנסת פנינה, אנחנו מצביעים בהצבעה אחת על ההודעה שלי, בקשה שהוועדה תורחב לשנים עשר חברים, ושחבר הכנסת יריב לוין ייכנס, זה כבר אנחנו מודיעים, וחבר נוסף האופוזיציה תמסור, וחבר הכנסת אלקין הוא החבר הנוסף והשנים עשר.

צחי הנגבי: ואנחנו מבקשים לבחור את יריב לוין כיושב-ראש הוועדה המשותפת לתקציב הביטחון.

צחי הנגבי: מי בעד?

צחי הנגבי: תודה.

צחי הנגבי: מי נגד?

צחי הנגבי: בעד הרחבת הוועדה המשותפת לתקציב הביטחון ומינוי חבר הכנסת יריב לוין ליושב-ראש – 12

צחי הנגבי: נמנעים – אין

צחי הנגבי: תודה.

צחי הנגבי: מזל טוב ליריב, ועדה מאוד מאוד חשובה.

משה גפני: הצבענו בעד תוך כדי הבעת מחאה על זה שיש עתיד לא שלחה אישה עד היום לוועדה הזאת.

צחי הנגבי: נרשום.

יריב לוין: חשבתי שאני לא אישה.

יפעת קריב: נדאג לשנות את זה.

צחי הנגבי: בעקבות הבחירה באירוויזיון, חבר הכנסת יריב לוין שוקל שינוי מין.

צחי הנגבי: אנחנו עכשיו הולכים לנושא השלישי והאחרון.

רוברט אילטוב: לפני שהוא נכנס כדי לכהן כיו"ר?

יריב לוין: אל תכניס מכשלות פה בדרך.

<קריאה: אבל תרים את הכפפה.

<קריאה: עדיין יש לך נציג מטעמך, לא?

צחי הנגבי: הנושא השלישי, אנחנו מצביעים על הקמת ועדה מיוחדת לפי סעיף 108 לתקנון, לצורך מעקב אחר יישום הוראות פרק ג'1 לחוק שירות ביטחון.

צחי הנגבי: המדובר בוועדה הידועה בשמה ועדת שקד.

צחי הנגבי: הוועדה הזאת, אקריא את הסמכויות שלה.

צחי הנגבי: שם הוועדה ידוע לכולם, רק אקריא אותו:

צחי הנגבי: הוועדה המיוחדת למעקב אחר יישום הוראות פרק ג'1 לחוק שירות ביטחון [נוסח משולב], התשמ"ו, וחוק שירות לאומי-אזרחי.

צחי הנגבי: סמכויותיה הן: מעקב שוטף אחר יישום הוראות פרק ג' לחוק שירות ביטחון, התשמ"ו, וחוק שירות לאומי-אזרחי; אישור תקנות וצווים לפי הוראות פרק ג'1 לחוק שירות ביטחון ותקנות לפי חוק שירות לאומי-אזרחי; תיקונים לחוקים האמורים בסעיף 1.

צחי הנגבי: הוועדה תפעל עד תום שנתיים מיום תחילתו של חוק שירות ביטחון (תיקון מס' 19), כלומר עד ליום 19 במרץ 2016.

צחי הנגבי: יש לנו בוועדה שמונה חברים, כולם מכירים אותם.

צחי הנגבי: אם אתם רוצים, אני אחזור עליהם.

משה גפני: כולל ממלאי המקום.

צחי הנגבי: כולל ממלאי המקום.

צחי הנגבי: צחי הנגבי, דוד רותם מסיעת הליכוד, עפר שלח ודב ליפמן מיש עתיד, עמר בר-לב ואיציק שמולי מסיעת העבודה, איילת שקד ומרדכי יוגב מסיעת הבית היהודי.

צחי הנגבי: סיעת ש"ס: אריאל אטיאס ויצחק וקנין.

צחי הנגבי: הראשון הוא תמיד החבר, השני הוא ממלא מקום.

<ארבל אסטרחן: חוץ מהליכוד ששניהם חברים.

צחי הנגבי: שניהם חברים, דוד ואני.

צחי הנגבי: סיעת יהדות התורה: מאיר פרוש ומשה גפני, סיעת התנועה: אלעזר שטרן ודוד צור.

צחי הנגבי: יושבת-ראש הוועדה תהיה חברת הכנסת איילת שקד.

צחי הנגבי: ההודעה הזאת, ההמלצה של הוועדה, למעשה נדרשת המליאה לאשר אותה ואנחנו נביא אותה בפני המליאה.

צחי הנגבי: מי בעד?

צחי הנגבי: בעד הקמת הוועדה המיוחדת – 11

צחי הנגבי: נמנעים – אין

צחי הנגבי: תודה.

צחי הנגבי: אושר פה אחד.

משה גפני: לא, רגע, אני לא השתתפתי בהצבעה.

משה גפני: אני נגד החוק, שיהיה כתוב בפרוטוקול.

צחי הנגבי: אוקיי, חבר הכנסת גפני לא השתתף בהצבעה.

משה גפני: לא השתתפתי בהצבעה, אני לא חושב שהחוק הזה שווה משהו, אני חושב שסתם בבל"ת, חבל על הזמן של הכנסת ואין מה לעקוב.

משה גפני: אני יכול להגיד לכם את התוצאות מראש.

צחי הנגבי: תודה.

צחי הנגבי: < 1.

צחי הנגבי: הצעת חוק ההוצאה לפועל (תיקון מס' 43), התשע"ד-2014 (מ/864)>

צחי הנגבי: עכשיו, הנושא האחרון שהוסף לסדר-היום זה מיזוג הצעות חוק, על-פי החלטת ועדת החוקה, חוק ומשפט, בהתאם להוראות סעיף 84(ד) לתקנון הכנסת.

משה גפני: רשום שלא השתתפתי בהצבעה?

איתן כבל: רשום שלא היית פה.

צחי הנגבי: רשום פעמיים.

משה גפני: הייתי, לא השתתפתי בהצבעה.

צחי הנגבי: אנחנו מביאים לאישור הכנסת את הבקשה למזג את שתי הצעות החוק, הצעת חוק ההוצאה לפועל והצעת חוק ההוצאה לפועל (תיקון – ביטול מאסר חייבים), של חברות הכנסת מרב מיכאלי וקבוצת חברי כנסת.

צחי הנגבי: זה דבר שמחייב הצבעה.

צחי הנגבי: מי בעד מיזוג שתי הצעות החוק האלה?

צחי הנגבי: תודה.

צחי הנגבי: מי נגד?

צחי הנגבי: בעד מיזוג הצעות החוק – פה אחד

צחי הנגבי: תודה.

צחי הנגבי: ברכותי לנבחרים, הישיבה נעולה.